ועדת הכספים, כנסת 23, פרוטוקול מספר 3, 2020-03-24 17:00

עודד פורר: אני פותח את הדיון בנושא ערבות מדינה לקרן סיוע ייעודית לעסקים בשל התפשטות נגיף הקורונה - בקשה לדיון מחדש.

עודד פורר: חבר הכנסת אחמד טיבי.

אחמד טיבי: תודה, מכובדי היושב-ראש.

אחמד טיבי: כמו שאמרנו בדיונים בישיבה, גם חבר הכנסת מנסור עבאס, גם אנטאנס, גם מיקי לוי, גם אני, והצגנו את הנושאים הקשורים במשבר הקורונה: עסקים קטנים, עצמאים, הלוואות, בנקים, הצורך לבטל את הארנונה, דחיית צ'קים וביטול צ'קים, יש לגלות הבנה בנושאים האלה.

אחמד טיבי: אנחנו אמרנו בוועדה שאנחנו נוטים לתמוך בבקשה, למרות ההערות שלנו, מתוך ערבות הדדית.

אחמד טיבי: זה הזמן לסייע לכל החברה בארץ כדי לעבור את המצוקה הזו שלגבי חלק מהאנשים היא חורבן אמיתי, אדוני היושב-ראש, ואני מבקש להצביע בשם חבריי.

עודד פורר: בסדר גמור.

עודד פורר: אתה מבקש לאשר את הרביזיה?

מיקי לוי: << דובר >> כן, אנחנו מבקשים לאשר את ההצעה, את הסיכום, של יושב-ראש הוועדה.

מיקי לוי: << דובר >>

שיר שפר: כבר הצביעו על זה.

עודד פורר: כבר הצבענו על זה.

אחמד טיבי: קודם תצביע על הרביזיה, ואחר כך אותו דבר, עוד הצבעה, ואנחנו נצביע בעד.

עודד פורר: הבנתי, אתה רוצה לפתוח את הדיון מחדש.

אחמד טיבי: אוקיי.

אנטאנס שחאדה: הערה קצרה ביותר - גם חלק מהתשובות שקיבלנו מהאוצר בישיבה היו לשביעות רצוננו, ובמיוחד המאמץ שלהם - - -

עודד פורר: אני מציע שנפתח את הדיון מחדש, ואז תגיד.

עודד פורר: מי בעד לפתוח את הדיון מחדש?

עודד פורר: מי נגד?

עודד פורר: מי נמנע?

עודד פורר: הצבעה פתיחת הדיון מחדש אושרה.

עודד פורר: הדיון נפתח מחדש.

עודד פורר: אתה רוצה לומר משהו, חבר הכנסת שחאדה?

אנטאנס שחאדה: אני רק אסיים את המשפט.

אנטאנס שחאדה: התשובות ששמענו בישיבה בצוהריים, והמאמץ של האוצר להיענות לצרכים המיוחדים של העסקים הקטנים ולכלכלה במגזר הערבי, הם בכיוון הנכון.

אנטאנס שחאדה: לכן, אנחנו גם כן רוצים להיות שותפים במאמץ להיענות לדרישות הכלכלה הערבית ולעזור כמה שיותר לעסקים קטנים ועצמאיים.

מנסור עבאס: בהקשר לנושא תפקוד הבנקים בחברה הערבית שהעליתי, ולא רק בהקשר לקרן הזו, אנחנו כמובן ביקשנו לקבל דיווח על ההיענות של הבנקים ביישובים הערבים, אבל חשוב, עודד, שאחר כך בוועדת הכספים נמצא את הזמן כדי לבדוק באמת את מדיניות הבנקים בחברה הערבית - האם באמת יש קריטריונים שונים למתן הלוואות ומשכנתאות ביישובים הערביים, אפילו באותו בנק, כפי שהעליתי את הנושא.

מנסור עבאס: אני גם רוצה שנסתכל על החברה הערבית גם מההיבט של המועצות המקומיות.

מנסור עבאס: בדרך כלל המועצות המקומיות הן מועצות חלשות, והן מסתמכות לרוב על ארנונה שהן לא גובות.

מנסור עבאס: לכן, אנחנו גם מעלים את הנושא שחייבים שהממשלה תציג תוכנית לתמיכה במועצות המוחלשות, ולא רק המועצות הערביות - הנושא הזה חשוב.

מנסור עבאס: חשוב לתמוך בעסקים הבינוניים והקטנים, אבל גם העצמאיים שהם אומנם מקבלים מענק חד-פעמי של עד 6,000 שקל, אבל זה הזמן לשנות את חוק הביטוח הלאומי וכן לתת אפשרות לעצמאים גם להגיש בקשת אבטלה ולקבל דמי אבטלה בנושא.

עודד פורר: חבר הכנסת טיבי.

אחמד טיבי: אגב, אזכיר נקודה שאמרתי אותה בישיבה הקודמת הבוקר לגבי שיעור החולים הנמוך בקורונה בחברה הערבית, מיקי - רק חמישה או שישה חולים מתוך כלל החולים.

אנטאנס שחאדה: אחוז הנמצאים בבידוד הוא 0.3% אזרחים לעומת האחוז באוכלוסייה היהודית.

אחמד טיבי: נכון, גם זה.

אחמד טיבי: גם שיעור המבודדים הוא נמוך ביותר.

אחמד טיבי: טוב שאנשים לא חולים, אבל השיעור הנמוך מעלה חשד שלא מבצעים מספיק בדיקות או שכאשר יש תסמינים לא פונים לבצע בדיקות - גם זה וגם זה.

אחמד טיבי: לכן, אדוני היושב-ראש, פנינו למגן דוד כדי לפתוח מרכזים.

אחמד טיבי: אנחנו בהידברות איתם.

אחמד טיבי: היו אמורים לפתוח בוואדי ערה, עכשיו חושבים מחדש.

אחמד טיבי: אנחנו ממשיכים ללחוץ בכיוון הזה.

אחמד טיבי: תודה.

עודד פורר: תודה.

עודד פורר: אנחנו קיימנו היום את הדיון הזה וגם קיבלנו תשובות מהחשב הכללי, לא את כל התשובות.

עודד פורר: אנחנו נקיים עוד דיון כדי לקבל את כל התשובות מהחשב הכללי.

עודד פורר: ועדיין אין בכוונתנו לעצור את הזרמת הכסף לקרן הזו שגם ככה ייקח זמן עד שהיא תתחיל לפעול ועד שיזוזו שם.

עודד פורר: לכן, הם יבואו אלינו גם ביום חמישי להציג תוכנית כוללת וגם ביום ראשון למעקב על מה שביקשנו פה בדיון מהחשב הכללי.

עודד פורר: אני מעמיד את נושא אישור ערבות מדינה לקרן סיוע ייעודית לעסקים בשל התפשטות נגיף הקורונה.

עודד פורר: מי בעד?

עודד פורר: מי נגד?

עודד פורר: מי נמנע?

עודד פורר: הצבעה הבקשה אושרה.

עודד פורר: אין נמנעים, אין מתנגדים.

עודד פורר: הבקשה אושרה.